open-index/open-wikipedia-markdown huggingface dataset:
Foreningen for norsk bokkunst

**Foreningen for norsk bokkunst** (etablert 14. mai 1900 i Kristiania) var en norsk forening som ivret for bokkunst og forestod flere utgivelser i samarbeid med norske forlag. Initiativet kom fra 
bokkunstnerne Thorolf Holmboe, Gerhard Munthe og Erik Werenskiold, bokhandler William Nygaard d.e., boktrykker Herman Scheibler, Kunstindustrimuseets direktør  Henrik Grosch og  Hans Reusch, sjef for Norges geologiske undersøkelse.
En viktig utgivelse var Draumkvedet (1904).  Navnet ble endret til **Norsk forening for bokkunst** i 1915.
Man ga ut *Norsk bokkunst* i to utgaver rundt 1930.
## Referanser
Neuschwabenland

**Neuschwabenland** er et navn som benyttes på enkelte kart for området mellom 20° øst og 10° vest i Dronning Maud Land i Antarktis. Neuschwabenland ble utforsket av den tyske antarktisekspedisjonen 1938–39 under ledelse av Alfred Ritscher. Området ble oppkalt etter ekspedisjonens skip «Schwabenland», som er kalt opp etter den tyske regionen Schwaben.

## Bakgrunn
Som mange andre land har Tyskland sendt ekspedisjoner til Antarktisregionen ved slutten av det 19. århundret og begynnelsen av det 20. århundret. De fleste ekspedisjonene var vitenskapelige.

Den første tyske ekspedisjonen til Antarktis var Gauss-ekspedisjonen fra 1901 til 1903.

Den andre tyske ekspedisjonen (1911-1912) ble ledet av Wilhelm Filchner og hadde som et mål å krysse Antarktis for å finne ut om det virkelig var en bit land.

## Antarktisekspedisjonen 1938-39
Tilsammen var det 57 mennesker ombord «Schwabenland» da det ankom til Dronning Maud Land i Antarktis den 19. januar 1939.

Skipet hadde også 2 fly ombord som fløy over tilsammen hundretusenvis av kvadratkilometer og produserte mer enn 16000 fotografier av Neuschwabenland.

Ekspedisjonen forlot Antarktis den 6. februar 1939.

## Referanser


## Eksterne lenker
*
Pavel Trenikhin

**Pavel Alexandrovitsj Trenikhin** (russisk: **Павел Александрович Тренихин**, født 1986) er en russisk sprinter. Han spesialiserer seg på 400 meter.

## Karriere
I 2010 deltok han i EM i friidrett i Barcelona. På 4 x 400 meter stafett greide Russland gull, foran Storbritannia. I tillegg til Aksenov var Aleksej Aksenov, Vladimir Krasnov og Maksim Dyldin med på laget. Samme år deltok han også ved Lag-EM i friidrett 2010 i Bergen, der Russland fikk gull på 4 x 400 meter stafett. 

Han deltok både ved innendørs-EM, Lag-EM og VM i friidrett i 2011. Ved EM i friidrett innendørs 2011 deltok han på det russiske laget som kom på 4.-plass på 4 x 400 meter, mens ved Lag-EM i friidrett 2011 vant Russland gull på samme distanse. Ved VM i friidrett 2011 i Daegu fikk Russland en ny 4.-plass. Året etter deltok han i sitt første OL, da han deltok på det russiske stafettlaget som kom på 5.-plass i finalen ved Sommer-OL 2012. 

Ved EM i friidrett innendørs 2013 fikk han to medaljer. Individuelt fikk han bronse på 400 meter, med tiden 46,70, bak Pavel Maslák og Nigel Levine. Her ble han først diskvalifisert, men anket diskvalifiseringen, og fikk medhold. I tillegg deltok han på stafettlaget som fikk sølv på 4 x 400 meter. Storbritannia vant denne øvelsen. 

## Referanser


## Eksterne lenker
* 
*  Profil hos European Athletics
*  RusAthletics - ''Тренихин Павел Александрович''
*  Profil hos All-Athletics.com
Salar

**Salar** eller **salarene** (kinesisk: 撒拉族, pinyin: *Sālāzú*) er en av de  55 offisielt anerkjente nasjonale minoriteter i Folkerepublikken Kina. Ved folketellingen i 2000 oppgikk de til 104.503 personer. De bor for det meste i provinsen Qinghai (i de autonome fylker Xunhua – 循化撒拉族自治縣), og Hualong – 化隆回族自治縣), i Gansu (i det autonome fylke Jishishan – 積石山保安族東鄉族撒拉族自治縣) og i den autonome region Xinjiang (i prefekturet Ili – 伊犁哈薩克自治州).

Salarene tilbakefører sine røtter til oghusene. De er for det meste muslimer.
Yao (folk)

**Yao** (kinesisk: 瑶族, pinyin: *Yáozú*) er en av de 56 offentlig anerkjente nasjonale folkegrupper i Folkerepublikken Kina.

I Kina er det rundt si 2,64 millioner yaofolk. De for i fjellrike områder i sør og sørvest. Rundt 60.000 yao bor i det nordlige Thailand. Dessuten er de representert i nordlige deler av landene Laos, Vietnam og Myanmar.
Vladimir Krasnov

**Vladimir Alexandrovitsj Krasnov** (russisk:**Владимир Александрович Краснов**, født 19. august 1990 i Bratsk) er en russisk sprinter.  

## Karrière
Krasnov deltok i Ungdoms-VM i friidrett 2007, der han kom på 3.-plass på 400 meter, med tiden 47,03. Seieren gikk til britiske Chris Clarke. Dette året ble han også russisk juniormester på 400 meter, med  tiden 46,96.

I 2010 deltok han i Lag-EM i friidrett 2010 (Super League) i Bergen, der han kom på 3.-plass på 400 meter individuelt, og 1.-plass sammen det russiske stafettlaget på 4 x 400 meter. Han deltok også i EM i friidrett i Barcelona. På 4 x 400 meter stafett tok Russland gull, foran Storbritannia. I tillegg til Aksenov var Aleksej Aksenov, Pavel Trenikhin og Maksim Dyldin med på laget. Han løp også 400 meter individuelt i EM i 2010, og kom på 4.-plass med tiden 46.70. Han vant det russiske mesterskapet i 2010, og også U23-mesterskapet innendørs. Han kom også på 1.-plass i det russiske mesterskapet for lag. 

I U23-EM i friidrett 2011 i Ostrava fikk Russland bronse på 4 x 400 meter stafett, og Krasnov kom på 4.-plass på 400 meter individuelt. Han ble russisk U23-mester dette året. 

I 2012 deltok han i sommer-OL 2012, der det russiske laget kom på 5.-plass på 4 x 400 meter. På nasjonalt nivå kom han på 3.-plass på 400 meter i det russiske mesterskapet utendørs, mens han ble slått ut i kvalifiseringsheatet i innendørsmesterskapet. Han vant stevnet *Znamensky Memorial*, og han fikk gull både i U23-mesterskapet og i det russiske mesterskapet for lag. 

I det russiske innendørsmesterskapet i februar 2013 fikk han sølv på 400 meter. Han fikk en ny EM-medalje i 2013, da Russland kom på 2.-plass på 4 x 400 meter i EM i friidrett innendørs 2013 i Göteborg. Storbritannia vant løpet, og Russland løp på 3.06,96. 

## Referanser


## Eksterne lenker
* 
*  Profil hos European Athletics
*  RusAthletics - ''Краснов Владимир Александрович''
*  Profil hos All-Athletics
Erik Schia

**Erik Schia** (1946–1993) var en norsk arkeolog, og ekspert på middelalderen. Han sto i en årrekke i spissen for de arkeologiske undersøkelsene og utgravningene i Gamlebyen i Oslo og hadde stor kunnskap om det arkeologiske materialet fra det gamle Oslo. Han skrev også sin avhandling til magistergraden om funn av sko i middelalderens Oslo, og utviklet fra dette en nordeuropeisk skotypologi og -kronologi. Fra 1975 til sin bortgang i oktober 1993 var han leder for Riksantikvarens utgravningskontor i Oslo.

Schia produserte en lang rekke publikasjoner om middelalderens Oslo, og han var en meget viktig pådriver for å få restene av den gamle byen fram i lyset. Han forfattet blant annet boka *Oslo Innerst i Viken – Liv og virke i middelalderbyen*, som ble utgitt i samarbeid med Riksantikvaren og Oldsaksamlingen på Aschehoug forlag i 1991.

I 2011 ble plassen med amfi ved foten av Geitabru i Gamlebyen i Oslo, nær ruinen av Clemenskirken, gitt navnet Erik Schias plass.

## Bibliografi
* Karl-Fredrik Keller og Erik Schia Middelalderbyen i Oslo : en rekonstruksjon 1994 ISBN 82-91455-00-7, ib.
* 
* Morten Krogstad, Erik Schia og Ola Storsletten Vandring i Gamlebyen 1982 ISBN 82-990905-0-4

## Eksterne lenker
*
USAs minister for utenriksanliggender

**USAs minister for utenriksanliggender** (engelsk: *United States Secretary of Foreign Affairs*) var et embede som eksisterte i USAs regjering fra 10. januar 1781 til 15. september 1789.

Konføderasjonens artikler fra 15. november 1777, ga konføderasjonens kongress muligheten til å velge «slike komitéer og sivile embeder som måtte være nødvendig for å styre de generelle forhold i De forente stater.»

Den 10. januar 1780 opprettet konføderasjonens kongress *departementet for utenriksanliggender* (*Department of Foreign Affairs*). Den 10. august 1781 valgte deretter kongressen Robert R. Livingston, en delegat fra New York, som den første minister for utenriksanliggender. Livingston var ikke istand til å tiltre før den 20. oktober 1781. Han satt i embedet frem til 4. juni 1783, da han ble erstattet av diplomaten og juristen John Jay.

John Jay satt i embedet frem til 4. mars 1789, da USAs grunnlov trådte i kraft.

Embedet ble gjenopprettet av George Washington den 27. juli 1789. Fra 27. juli til 15. september 1789 var derfor John Jay, fungerende minister for utenriksanliggender.

Den 15. september 1789 ble dette embedet erstattet av USAs utenriksminister. John Jay fortsatte som fungerende utenriksmininister fra 15. september 1789 til 22. mars 1790, da Thomas Jefferson overtok som den første utnevnte utenriksministeren.

## Referanser
Gösta Bohman

**Bo Gösta Bohman** (født 15. januar 1911 i Stockholm, død 12. august 1997 i Stockholm) var en svensk politiker. Han var leder for Moderaterna fra 1970 til 1981. I denne perioden styrket partiet sin stilling i svensk politikk. Han var økonomiminister i sentrum-høyre regjeringene Fälldin I (1976–1978) og Fälldin II (1979–1981). 

## Referanser


## Eksterne lenker
* 
*
Careless Hands

**«Careless Hands»** er en amerikansk populærmusikksang med melodi og tekst av Carl Sigman og Bob Hilliard. I *The Carl Sigman Songbook* skrev Sigmans sønn, Michael, at sangen er *«en enkel historie om en elsker som plukker feil person til å forelske seg i»*. Den ble en hit for Mel Tormé for Capitol Records i 1949.

## Andre versjoner
*Bob & Jeanne. Innspilt 17. januar 1949. Utgitt av Decca Records med katalognummer 24563. Den andre siden var «Don't Gamble with Romance»
*Bing Crosby
*Eddie Dean. Utgitt av Mercury Records med katalognummer 6170. Den andre siden var «Don't Tell Me Stories».
*Johnny Desmond (Tonny Mottola orch). Utgitt av MGM Records med katalognummer 10349A. Den andre siden var «They Were the Best Years of Our Lives»
*John Laurenz w Anne Vincent. Innspilt i januar 1949. Utgitt av Mercury Records med katalognummer 5245. Den andre siden var «Luckiest Guy in the World».
*Sammy Kaye
*Jerry Lee Lewis
*Shorty Long and The Santa Fe Rangers. Utgitt av RCA Victor Records med katalognummer 21-0182. Den andre siden var «Speak Again, Sweet Lips».
*Dottie West ga sangen nytt liv som countryhit i 1970-årene

## Norsk versjon
Fredrik Friis har skrevet en norsk tekst. På norsk bærer den tittelen «Som en vind».

### Innspilling
*Vidar Ottersen med Carsten Kloumans orkester. Innspilt 22. april 1968. Utgitt på singlen Columbia 45GN&nbsp;1805.

## Referanser
Kristian Bjørnsen

**Kristian Bjørnsen** (født 10. januar 1989 i Stavanger) er en norsk håndballspiller som spiller for Aalborg Håndbold i Håndboldligaen. Fra 2012 til 2025 spilte han 215 kamper og scoret 756 mål for Norges herrelandslag i håndball. Han har tidligere spilt for Stavanger Håndball, Fyllingen Håndball og for IFK Kristianstad i svensk eliteserie. Han har kontrakt med HSG Wetzlar fra 2016. I 2021 skrev han kontrakt med Aalborg Håndbold.

Bjørnsen ble tatt ut på «all star»-teamet under VM 2017 der Norge tok sølv etter Frankrike. Han spilte også på Norges lag som tok sølv i VM 2019 og bronse i EM 2020. I EM 2020 var Bjørnsen Norges kaptein.

## Referanser


## Eksterne lenker
*
Tsjekkia under Sommer-OL 2004

**Tsjekkia under Sommer-OL 2004**. 142 sportsutøvere, åtti menn og sekstito kvinner fra Tsjekkia deltok i tjue sporter under Sommer-OL 2004 i Athen. Det var tredje gangen som Tsjekkia deltok i et sommer-OL, de kom på 42.-plass med en gull-, tre sølv- og fire bronsemedaljer. Svømmeren Květoslav Svoboda var landets flaggbærer under åpningsseremonien.

## Medaljer

## Medaljevinnerne
Tsjekkia under Sommer-OL 2008

**Tsjekkia under Sommer-OL 2008**. 134 sportsutøvere, syttifem menn og femtini kvinner fra Tsjekkia deltok i tjueen sporter under Sommer-OL 2008 i Beijing. Det var fjerde gangen som Tsjekkia deltok i et sommer-OL, de kom på 24.-plass med tre gull- og tre sølvmedaljer. Padleren Štěpánka Hilgertová var landets flaggbærer under åpningsseremonien.

## Medaljer

## Medaljevinnerne
Desi (Asia)

**Desi** (hindi देसी, punjabi ਦੇਸੀ) er betegnelsen på området og kulturen på det indiske subkontinentet, særlig i India, Pakistan, Nepal, Bhutan, og Bangladesh. Ordet *deśa-* (देश) betyr på sanskrit omtrent «fedreland», «land» eller «hjemland», og Mahatma Gandhi brukte betegnelsen *ma des* om det utvidede, indiske hjemlandet. Betegnelsen brukes bredt både om menneskene, kulturene og produktene fra området, i betegnelser som *desi-musikk*, *desi-mat*, *desi-litteratur*, eller bare *desi*. Et eksempel på «desi»-kultur er Bollywood-sjangeren som er populær i alle landene i regionen.

Ordet skal være brukt allerede omkring 200 f.Kr i skriftet Natya Shastra, hvor det betegnet den varierte folkelige kulturen i motsetning til den pan-indiske klassiske (opphøyde) kulturen. 

Delingen av India og Pakistan i 1947 førte til utviklingen av nye, nasjonale identiteter i landene, samtidig som Punjab og Kashmir ble delt i to. Punjabisk kultur, språk og musikk er stort både i India og Pakistan, og binder ofte sammen identitetene på tvers av grensene.

I dag brukes ordet både for å beskrive den regionale felleskulturen, og for å beskrive drømmen eller visjonen om et ikke-delt indisk subkontinent. Spesielt føler yngre indere, pakistanere og bangladeshere som bor utenfor subkontinentet at de tilhører den samme kulturen, at de er *desi*. Dette står ofte i motsetning til vektleggingen av forskjellene (og motsetningene) mellom landene.
 

En utbredt misoppfatning i dag blant nordmenn er at srilankere også er en del av denne kulturen. Dette stemmer ikke da de har sin egne rikholdige kultur. Se Sri Lankas historie, Tamilere og Singhalesere for lesning om folkegruppene som lever der.

## Se også
*Bollywood
Liste over utøvere i Vuelta a España 2010

**Liste over utøvere i [[Vuelta a España 2010]]**

## Se også
*Vuelta a España 2010

## Noter



## Referanser
Silas Henriksen

**Silas Kjølmoen Henriksen** (født 18. april 1985 i Arendal) er en norsk ballettdanser som er tilsatt ved Nasjonalballetten ved Den Norske Opera.

Henriksen begynte å danse ved Arendal Ballett Center seks år gammel. Som tiåring ble han kommentert i Agderposten som et «komplett ballettalent». Han gikk på ballettlinja på Fagerborg videregående skole i Oslo og studerte ballett ved Kunsthøgskolen i Oslo. Han var aspirant ved Nasjonalballetten i 2007-2008 og ble en del av ensemblet høsten 2008.

## Fremføringer
Han har blant annet medvirket i ballettoppsetningene av *[[Romeo og Julie]]*, *[[En sporvogn til Begjær (skuespill)|En sporvogn til Begjær]]*, *[[Worlds Beyond]]*, *[[Shoot the Moon (ballett)|Shoot the moon]]* og *[[Nøtteknekkeren]]*.

## Priser og utmerkelser
Henriksen fikk Thorleif Dahl-stipendet på 15&nbsp;000 kroner i 2005, etter en audition ved Nasjonalballetten.

I 2010 mottok han et av Norges største kulturstipender, Tom Wilhelmsens Opera- og Ballettpris. Stipendet er på 500&nbsp;000 norske kroner. I begrunnelsen til juryen ble det blant annet sagt: 

## Referanser


## Eksterne lenker
*
Kinesisk Taipei under Sommer-OL 2004

**Kinesisk Taipei under Sommer-OL 2004**. Åttini sportsutøvere, femti menn og trettini kvinner fra Taiwan deltok i fjorten sporter under Sommer-OL 2004 i Athen. Det var sjette gangen sportsutøvere fra Taiwan konkurrerte for Kinesisk Taipei under et sommer-OL. De kom på 31.-plass på medaljestatistikken med to gull, to sølv- og en bronsemedalje.

## Medaljer

## Medaljevinnerne
   
   
## Eksterne lenker
* Resultater og profilside  på sports-reference.com
Monba

**Monba**, eller *monpa*, *moinba* eller *menba* (kinesisk: 门巴族, pinyin: *Ménbāzú*), er et minoritetsfolk i India, Bhutan og i Folkerepublikken Kina. I den indiske delstaten Arunachal Pradesh er det rundt 42.000 monba. De bor i de to vestlige distrikter Tawang og West Kameng. I Folkerepublikken Kina er de en av de mindre av de 55 offentlig anerkjente etniske minoritetsfolk. Ved folketellingen i 2000 fantes det knapt 9.000 av dem i KIna, i den autonome region Tibet. 

## Språk
Monba i Kina taler, alt etter hvor de bor, to språk som er nokså forskjellige. Begge tilhører den sinotibetanske språkgruppe:
* Tshangla, også kalt *Cangluo-Monba* (仓洛门巴语), er et bodisk språk, en underenhet av de tibetoburmanske språk, som igjen er en prinærgren av de sinotibetanske språk. Tshangla tales også av monbaene i Bhutan.
* Cona-Monba (错那门巴语) tilhører den østkirantiske gren av mahakirantispråkene, som også er en underenhet av de tibetoburmanske. Cona-Monba tales også i Arunachal Pradesh.

## Referanser
Air Zimbabwe

**Air Zimbabwe** er Zimbabwes nasjonale flyselskap, Hovedkvarteret er på Harare internasjonale lufthavn. 

## Historie

Selskapet ble etablert 1. september 1967 som  Air Rhodesia etter at Central African Airways ble oppløst. Det fikk først for en kort tid navnet  *Air Zimbabwe Rhodesia* og sitt endelige navn Air Zimbabwe i april 1980 da republikken Zimbabwe ble dannet. Operative flyvninger startet 2. april 1980 med en rute til London Gatwick.  Selskapet er hel-eiet av Zimbabwes regjering. Den opprinnelige flåten omfattet fem Boeing 707 leiet fra Lufthansa. Disse erstattet Boeing 720 som var brukt av Air Rhodesia.

Selskapet opererer internasjonalt til London, Kuala Lumpur, Dubai og Beijing. Regionalt til nabolandene og land i Sør- og Sentral-Afrika. Innenlands til Beira, Bulawayo og Victoria Falls.

## Destinasjoner
Air Zimbabwe destinasjoner pr. januar 2010 var disse:

## Afrika
***[[Angola]]**
**Luanda – Quatro de Fevereiro lufthavn
***[[Den demokratiske republikken Kongo]]**
**Kinshasa – N'Djili International Airport
**Lubumbashi – Lubumbashi International Airport
***[[Kenya]]**
**Nairobi – Jomo Kenyatta internasjonale lufthavn
***[[Malawi]]**
**Lilongwe – Lilongwe internasjonale lufthavn
***[[Sør-Afrika]]**
**Johannesburg – OR Tambo internasjonale lufthavn
***[[Tanzania]]**
**Dar-es-Salaam – Julius Nyerere International Airport
***[[Zambia]]**
**Lusaka – Lusaka internasjonale lufthavn
***[[Zimbabwe]]**
**Bulawayo – Joshua Mqabuko Nkomo internasjonale lufthavn
**Harare – Harare internasjonale lufthavn
**Victoria Falls – Victoria Falls lufthavn

## Asia
***[[Folkerepublikken Kina]]**
**Beijing – Beijing Capital International Airport
***[[Malaysia]]**
**Kuala Lumpur – Kuala Lumpur internasjonale lufthavn
***[[De forente arabiske emirater]]**
**Dubai – Dubai International Airport

## Europa
***[[Storbritannia]]**
**London – London Gatwick Airport

## Flåte
Air Zimbabwes flåte omfatter følgene fly: (pr. mai 2010): 

## Referanser

## Eksterne lenker
* 
* Air Zimbabwes flåte
Victoria Falls lufthavn

**Victoria Falls lufthavn** tjener turistindustrien i Victoria Falls i Zimbabwe og ligger 21&nbsp;km syd for selve byen  Victoria Falls. Nåværende rullebane er istand til å håndtere fly i størrelse opp til B737 og A319 eller tilsvarende. Det foreligger planer om å bygge en ny rullebane på 4&nbsp;000 m som vil tillate at større fly kan trafikkere flyplassen. Større fly innebærer at Victoria Falls kan få direkte flyforbindelse med USA, Europa og Asia. Byggingen av en ny rullebane forutsetter bygging av ny terminal.

Flyplassen er åpen 12 timer i døgnet (08 – 20). Den tilbyr de vanlige fasiliteter som parkering, handling av frakt og passasjerer, tilgang på flydrivstoff, værtjeneste, informasjon, bank, restaurant og tax-free butikker.

## Selskaper og destinasjoner

## Eksterne lenker
* Civil Aviation Authority of Zimbabwe - offisiell side 
*  Victoria Falls Airport - kart
Belgia under Sommer-OL 2000

**Belgia under Sommer-OL 2000**. Sekstiåtte sportsutøvere, trettiseks menn og trettito kvinner fra Belgia, deltok i seksten sporter under Sommer-OL 2000 i Sydney. Belgia kom på 55.-plass med to sølv- og tre bronsemedaljer. Ulla Werbrouck var Belgias flaggbærer under åpningsseremonien.

## Medaljer
 

## Medaljevinnerne

 
## Eksterne lenker
* Resultater og profilside  på sports-reference.com
Belgia under Sommer-OL 2004

**Belgia under Sommer-OL 2004**. Femti sportsutøvere, trettien menn og nitten kvinner fra Belgia, deltok i fjorten sporter under Sommer-OL 2004 i Athen. Belgia kom på 51.-plass med en gull- og to bronsemedaljer. Bordtennisspilleren Jean-Michel Saive var landets flaggbærer under åpningsseremonien.

## Medaljer
 

## Medaljevinnerne

 
## Eksterne lenker
* Resultater og profilside  på sports-reference.com
Two Sleepy People

**«Two Sleepy People»** er en amerikansk sang skrevet 10. september 1938 av Hoagy Carmichael med tekst av Frank Loesser.

Sangen ble spilt inn på plate av Hoagy Carmichael selv og har blitt fremført og spilt inn på plate av tallrike artister, innbefattet Bing Crosby, Sammy Davis jr., Art Garfunkel, Vince Jones, Dean Martin, Silje Nergaard, Carly Simon samt Fats Waller. Den ble også fremført i et kortvarig varietéshow med den tidligere modellen Twiggy og Jeremy Brett, kjent for rollen som Sherlock Holmes.

I 1938 ble den fremført av Bob Hope og Shirley Ross i filmen *[[Thanks for the Memory]]*.

Sangen forteller om et par som er trett, men så forelsket i hverandre at de ikke kan få seg til å skilles for natten.

## Norske versjoner
Gunnar Kaspersen og Prima Vera har skrevet norske tekster. Kaspersens versjon bærer tittelen «Hvor du er søvnig». Prima Veras versjon heter «To slapphe mennesker».

Det Norske Kammerkor har gitt ut en oversettelse av Geirr Lystrup, med titel "To trøytte fuglar"

### Innspillinger
* Det norske ballrumorkester m. refr. Aage Braarud. Gunnar Kaspersens tekst. Innspilt i Oslo i mars 1939. Utgitt på 78-platen His Master's Voice A.L.&nbsp;2621.
* Prima Vera. Egentlig en duett med Tom Mathisen og Turid Backer. Prima Veras tekst. Utgitt på LP-platen *[[Salmer og sanger vi gjerne hiver]]* (RCA Victor PL&nbsp;40163) i 1979.

## Referanser
Leif Andreas Larsen (1898–1978)

:*For andre personer med samme navn se: [[Leif Larsen (andre betydninger)]]*

**Leif Andreas Larsen** (født 2. januar 1898 i Oslo, død 1978) var en norsk telekommunikasjonsmann og lokalpolitiker for Arbeiderpartiet. Han var ordfører i Bærum fra 1946 til 1951 og telegrafdirektør fra 1962 til 1968.

Larsen var utdannet telegrafist og jurist. Han tok høyere telegrafeksamen i 1916 og i 1924 ble han cand.jur.

Larsen begynte som telegrafassistent i Trondheim i 1916. I 1919 ble han sekretær i Telegrafstyret, der han steg i gradene til kontorsjef i 1936 og trafikksjef i 1939. Han ble utnevnt til telegrafdirektør i 1962 og satt i stillingen til 1968.
 
Larsen var politisk engasjert for Arbeiderpartiet og var medlem av kommunestyret i Bærum fra 1932. Han var formann i Bærum Arbeiderparti fra 1930 til 1935. I 1946 ble han ordfører i Bærum, et verv han hadde til 1951. Har var også varaordfører i 1945 og fra 1960 til 1961. 
Han er den eneste fra sitt parti som har vært ordfører i Bærum.

Larsen var kommandør av St. Olavs Orden, Dannebrogordenen og Nordstjerneordenen. Han mottok Norges by- og herredsforbunds utmerkelse og ble utnevnt til æresmedlem av Telegrafmennenes Landsforbund.

## Referanser
Belgia under Sommer-OL 2008

**Belgia under Sommer-OL 2008**. 94 sportsutøvere; 77 menn og 17 kvinner fra Belgia, deltok i 16 øvelser i Sommer-OL 2008 i Beijing. Belgia kom på 37.-plass med 2 gull medaljen. Seileren Sébastien Godefroid var landets flaggbærer under åpningsseremonien.

## Medaljer
 

## Medaljevinnerne

 
## Eksterne lenker
* Resultater og profilside  på sports-reference.com
Skofteland Film

**Skofteland Film AS** er et uavhengig norsk film og tv-produksjonselskap etablert i Oslo i 2006. Selskapet produserer primært dokumentarfilmer og dokumentarserier.

Daglig leder og produsent er Hilde Skofteland.

## Produksjoner
* *[[Et lite stykke Thailand]]*, sesong 1, dokumentarserie i 6 episoder, vist på TVNorge i 2008. Regi: Tale Kristine Skeidsvoll, Gunhild Asting og Gunhild Westhagen Magnor. Vinner av Gullruten for beste doku-såpe 2008.
* *Lykkens grøde*, enkeltstående dokumentar, vist på NRK i 2008. Regi: Karoline Grindaker og Hilde K. Kjøs. Vant Første pris for beste dokumentar på Den norske dokumentarfilmfestivalen i Volda i 2008, hederlig omtale på Kortfilmfestivalen i Grimstad i 2008, nominert til Amandaprisen for beste dokumentar for 2008, vinner av Gullruten for beste klipp 2009, Første pris for «First best documentary» på Docupolis, Barcelona i 2009.
* *Memento Mori*, enkeltstående dokumentar, vist på NRK 2008. Regi: Mali Finborud Nøren.
* *[[Glamourjentene]]*, dokumentarserie i 8 episoder, vist på TVNorge i 2009. Regi: Gunhild Westhagen Magnor og Anneli Hansen Frølich. Redaktør: Endre Vestvik.
* *Uteliggerens sang*, enkeltstående dokumentar, vist på NRK i 2010 Regi: Mali Finborud Nøren. Vinner av publikumsprisen på Den norske dokumentarfilmfestivalen i Volda 2010. 
* *[[Hyttedrømmen]]*, dokumentarserie i 6 episoder, vist på TV2 2010. Regi: Kenneth Slotterøy Elvebakk.
* *Shabanas valg*, enkeltstående dokumentar, vist på NRK 2010, Regi: Martin Rehman Gaarder.
* Et lite stykke Thailand, sesong 2, dokumentarserie i 8 episoder, vist på TVNorge 2011. 
* Morgendagens idretthelter, dokumentarserie i 8 episoder, vist på TVNorge 2013.
* *[[Optimistene]]*, dokumentarfilm for kino 2013. Regi: Gunhild Westhagen Magnor.
* Optimistene, dokumentarserie i 3 episoder, vist på NRK i 2014. 
* Mammas drøm, dokumentarfilm 2016
* Team Ingebrigtsen, dokumentarserie i 8 episoder, vist på NRK 2016.

## Referanser


## Eksterne lenker
* 
* https://vimeo.com/skofteland/vod_pages
Kinesisk Taipei under Sommer-OL 2008

**Kinesisk Taipei under Sommer-OL 2008**. Syttini sportsutøvere, førtitre menn og trettiseks kvinner fra Taiwan deltok i femten sporter under Sommer-OL 2008 i Beijing. Det var sjuende gangen sportsutøvere fra Taiwan konkurrerte for Kinesisk Taipei under et sommer-OL. De kom på 79.-plass på medaljestatistikken med fire bronsemedaljer. Softballspilleren Lai Sheng-Jung var landets flaggbærer under åpningsseremonien 
 
## Medaljer

 
## Medaljevinnerne
   
   
## Eksterne lenker
* Resultater og profilside  på sports-reference.com
Leif Larsen (1918–2005)

:*For andre personer med samme navn se: [[Leif Larsen (andre betydninger)]]*

**Leif Larsen** (født 29. mars 1918, død 10. april 2005) var en norsk politiker for Arbeiderpartiet. Han var ordfører i Stavanger fra 1968 til 1971.

Larsen hadde telegrafskolen og arbeidet i Telegrafverket i Hammerfest, Sauda og Bergen. I 1949 kom han til Rogaland der han ble tilknyttet Norsk rikskringkasting. Larsen ble i 1968 bestyrer for Stavanger Kringkaster.

I 1968 ble han også ordfører i Stavanger. Larsen var ordfører i en tid da Stavanger etablerte seg som hovedsete for oljeindustrien i Norge. Han deltok i fremste rekke i arbeidet som førte til at Statoil og Oljedirektoratet ble etablert i byen.

## Referanser
Estland under Sommer-OL 2000

**Estland under Sommer-OL 2000**. Trettitre sportsutøvere fra Estland deltok i elleve sporter under Sommer-OL 2000 i Sydney. De kom på delt 46.-plass med en gull- og to bronsemedaljer. Seileren Tõnu Tõniste var landets flaggbærer under åpningsseremonien. 

## Medaljer

## Medaljevinnerne

## Eksterne lenker
* Resultater og profilside  på sports-reference.com
The World for God

**«The World for God»** er en kristen engelsk hymne, skrevet av Evangeline Booth i 1934.

## Norsk versjon
Den norske tittelen er «Verden for Gud».

### Innspillinger (i utvalg)
*Henrty Spjøtvold og Reidar Solvang med orgel. Innspilt 9. november 1962. Utgitt på EP-platen *Verden for Gud* (Columbia SEGN&nbsp;73).

## Kilder
*The World for God
Jill Scott

:*For fotballspilleren, se [[Jill Scott (fotballspiller)]]*

**Jill Scott** (født 4. april 1972) er en amerikansk soul- og R&B-sanger, poet og skuespiller.

## Referanser


## Eksterne lenker
* 
* 
* 
*
Kriek

**Kriek** /kri:k/ er et belgisk fruktøl, laget av lambic (spontangjæret øl) tilsatt sure kirsebær.
Navnet er avledet av det nederlandske navenet på en type sure, mørke kirsebær kalt kriek. Tradisjonelt brukte man ”Schaarbeekse krieken” (en sjelden belgisk variant av Morello) fra området rundt Brussel, Schaarbeek.  På grunn av at Schaarbeek-kirsebærene har blitt vanskeligere å få tak i, har noen bryggerier byttet ut disse (delvis eller fullstendig) med andre, billigere, varianter av sure kirsebær produsert i Limburg (Belgia), Tyskland eller Danmark.

Tradisjonelt blir kriek brygget av bryggerier i og rundt Brussel av lambic-øl som man tilsetter sure kirsebær. Lambic er et surt og tørt spontangjæret belgisk øl, gjæret på luftbåren gjær. Lambicen står mellom tre til åtte måneder og modnes på trefat før saften av kirsebærene eller hele bær blir tilsatt. Gjennomsnittlig tilsettes det 200&nbsp;gram kirsebær per liter øl. Kirsebærene blir så liggende og modne sammen med ølet i ni måneder før de blir silt av.  Dette gjør at det tilsatte sukkeret gjærer. Vanligvis vil det ikke være igjen noe sukker, noe som gir ølet en fruktsmak uten søtsmak.

Etter bærene er fjernet fortsetter modningen på flasker. Flaskene må derfor tåle trykk. Ifølge tradisjonen blir krieken derfor tappet på 75&nbsp;cl champagneflasker. Nå finnes det også mer kommersielle varianter på 25&nbsp;cl flasker med metallkork på markedet.

For å imøtekomme smaken til et større publikum, har enkelte lambic-bryggerier nylig tilsatt sukker til sin kriek for å gjøre dem mindre bitter. De bruker også kirsebærjuice istedenfor hele kirsebær og kortere modningsperioder.

Kriek er tradisjonelt et sommerøl som drikkes av et konjakkglass. Alkoholprosenten ligger rundt 5&nbsp;% og skal serveres kaldt (5&ndash;6&nbsp;°C).

Framboise eller frambozenbier er et relatert mindre tradisjonelt belgisk øl, gjæret med bringebær istedenfor kirsebær. Kriek kan ligne noe på geuze, som ikke er et fruktøl, men også er basert på lambic-øl. Noen bryggerier, som Liefmans, brygger kirsebærøl basert på oud bruin (gammel brun) øl i stedet for lambic.

## Kommersielle eksempler

**Tradisjonelle kriek:**
* Boon Kriek
* Cantillon Kriek Lambic
* 3 Fonteinen Kriek
* Girardin Kriek 1882
* Hanssens Kriek Lambic
* Oud Beersel Oude Kriek Vieille
* Timmermans Traditional Kriek Lambic

**Søte kriek:**
* Belle-Vue Kriek Lambic
* Chapeau Kriek Lambic
* Lindemans Kriek Lambic
* Mort Subite Kriek Lambic
* Timmermans Kriek Lambic
* St. Louis Kriek Lambic

**'Kriek' basert på Oud Bruin:**
* De Ryck Kriek Fantastiek
* Liefmans Kriek
* Kasteel Kriek
* Verhaeghe Echt Kriekenbier

## Eksterne lenker
* 
* Kortfattet info om kriek med ei liste over kriek-produsenter (engelsk)  
* En side med info om varianter av Lambic-øl (engelsk)
Estland under Sommer-OL 2004

**Estland under Sommer-OL 2004**. Førtito sportsutøvere fra Estland deltok i ti sporter under Sommer-OL 2004 i Athen. De kom på delt 64.-plass med en sølv- og to bronsemedaljer. Friidrettsutøveren Erki Nool var landets flaggbærer under åpningsseremonien. 

## Medaljer

## Medaljevinnerne

## Eksterne lenker
* Resultater og profilside  på sports-reference.com
Tom Wilhelmsens Opera- og Ballettpris

**Tom Wilhelmsen Opera & Ballettpris** er en årlig pris fra Skipsreder Tom Wilhelmsens stiftelse.

Prisen ble først delt ut i 2009, og utdelingen foretas ved åpning av Den Norske Opera & Balletts høstsesong. Prisen er for faglig videreutvikling for personer innen opera eller ballett i Norge, og som allerede har gjort en fremragende kunstnerisk eller administrativ innsats. Prisen er på  norske kroner, og kan tildeles én eller to personer.

## Mottakere
* 2009: Maiko Nishino og Eli Kristin Hanssveen
* 2010: Silas Henriksen
* 2011: Marita Kvarving Sølberg
* 2012: Yngve Søberg og Eugenie Skilnand
* 2013: Audun Iversen og Camilla Spidsøe Cohen
* 2014: Yolander Correa
* 2015: Ingeborg Gillebo
* 2016: Operaorkestret
* 2017: Adrian Angelico og Melissa Hough
* 2018: John Lidal og Alan Lucien Øyen
* 2019: Grete Sofie Borud Nybakken
*2020: Elisabeth Teige
*2021 Gina Storm-Jensen og Lucas Lima
*2022 Astrid Nordstad og Gakuro Matsui
*2023 Lina Johnson
*2024 Lukas Bjørneboe Brændsrød

## Referanser
Estland under Sommer-OL 2008

**Estland under Sommer-OL 2008**. Førtisju sportsutøvere fra Estland deltok i tretten sporter under Sommer-OL 2008 i Beijing. De kom på 46.-plass med en gull- og en sølvmedalje. Martin Padar var landets flaggbærer under åpningsseremonien. 

## Medaljer

## Medaljevinnerne

## Eksterne lenker
* Resultater og profilside  på sports-reference.com
Treff 4

***Treff 4*** er det fjerde albumet i Treff-serien, og det siste som ble utgitt på RCA International. De neste platene skulle komme ut på Arve Sigvaldsens eget plateselskap Talent Produksjon. Denne fjerde utgaven kom i salg i 1972, og foruten de faste artistene som Inger Lise Rypdal, Gro Anita Schønn og Stein Ingebrigtsen, deltok også Nordre Sving og Howards, samt Terje Fjærns orkester. Det var kjente poplåter som Eurosongvinneren «Après toi», Cat Stevens' «Morning Has Broken» og en «Treff special med sekkepiper» som fremførte «Amazing Grace».

## Sporliste
#«Samson & Delilia» (Stott/M.Capuano), sang: Inger Lise Rypdal & Howards
#«Après toi» («Etter deg») (K.Munro/I.Desca/Arne Bendiksen), sang: Gro Anita Schønn
#«Don't Go Down To Reno» (Murray/Callander), sang: Stein Ingebrigtsen
#«Amazing Grace» (Collins), fremførelse: Treff Special med sekkepiper
#«Son Of My Father» (Moroder/Bellotte/Holm), sang: Stein Ingebrigtsen & Howards
#«Tag emot en utsträkt hand» (Glenmark/K.Link/H.Franzen), sang: Gro Anita Schønn
#«Beg, Steal or Borrow» (T.Cole/G.Hall/W.Wolfe), sang: Gro Anita Schønn
#«How Do You Do» (H.Hemert/H.V.Hoff), sang: Inger Lise Rypdal & Stein Ingebrigtsen & Howards
#«Morning Has Broken» (Stevens/Farjeon), sang: Stein Ingebrigtsen
#«Mother And Child Reunion» (Paul Simon), sang: Nordre Sving
#«Alone Again» (Sullivan), sang: Stein Ingebrigtsen
#«A Summer Prayer For Peace» («Gi oss svar») (Jeff Barry), sang: Nordre Sving

## Andre medvirkende
*Terje Fjærns Orkester
*Knut P. Knutsens Orkester
*Produsent: Arve Sigvaldsen
*Fotos: Svein Boye Andersen

## Utgivelser
* 1972 LP RCA International INTS 1387 (NLPS2766)

## Eksterne lenker
*
Joshua Mqabuko Nkomo internasjonale lufthavn

**Joshua Mqabuko Nkomo internasjonale lufthavn** er en flyplass i Bulawayo, Zimbabwe  Det er tre flyselskaper som opererer på flyplassen. Air Zimbabwe, South African Airways og Fly Kumba. Flyplassen var tidligere kjent som Bulawayo Airport, men ble omdøpt til Joshua Mqabuko Nkomo International Airport i 2000 for å hedre Joshua Nkomo, grunnlegger og tidligere leder av ZAPU og visepresident i Zimbabwe, som døde i 1999.
Det nye flyselskap *Fly Kumba* er det første lavprisflyselskap i Zimbabwe og det har planer om ruteutvidelser og vil fly til flere innenlands destinasjoner.

## Selskaper og destinasjoner

## Eksterne lenker
* Official Site
Nils og Mette

«**Nils og Mette**» er en gammel vise som kom i skillingstrykk rundt 1895, og skal stamme fra Jessheimtraktene på Romerike.

## Teksten
#Han var en skrulling og Nils han hette han ble forelsket i lille Mette,han var da søtti og vel så det og liten var han og stygg å se.
#Men lille Mette var knapt de atten og vakker var hun og kvikk som kattenen lørdagsaften hun sa på gjøn: Min kjære Nils du er virkelig skjønn.
#I hast Nils reiser seg opp fra bakken og klapper henne så ømt på nakkenog sier: Mette vil du ha meg så kan du skjønne at jeg tar deg.
#Nu siden Nils etter Mette fulgte sin store kjærlighet ei han skjulte,en han han sier: Vi setter bo i alle dager jeg blir deg tro.
#Men Mette sier: Vi må ha penger du vet til gifte vi meget trengermen Nils han hvisker: Det blir nok råd, de penger skal jeg vel saktens få.
#En aften naboens folk er ute der springer Nils inn en kjellerrute,og opp i stuen han trenger inn og penger finn i skuff og skrin.
#Men av de penger ei Nils fikk nytte til fengselsgården han måtte flyttenå lille Mette hun smiler litt, og hvikser: Godt at jeg ble han kvitt.

## Kilder
*«Gode gamle viser frem fra glemselen», Per Johan Skjærstad, Gyldendal 1982
Winston-Salem

**Winston-Salem** er en by i den amerikanske delstaten Nord-Carolina med et folketall på 224&nbsp;889 (2008).

Byen ligger nord i delstaten, rundt 70&nbsp;km vest for Greensboro og rundt 45&nbsp;km sør for grensen til Vest-Virginia.

Winston-Salem har flere universiteter og høyskoler, som Wake Forest University, Winston-Salem State University, North Carolina School of the Arts og Salem Academy and College.

## Referanser


## Eksterne lenker
*
Afridi (pashtun)

**Afridi** (pashto: اپريدي, urdu: آفریدی, hindi: आफ़रीदी), tidligere kalt **Abaörtean** (uttalt *Abaortae* på latin), er navnet på en pashtunsk  fjellstamme i Afghanistan og Pakistan. Afridi-folket bor over et område på ca. 3&nbsp;000 km² med kupert terreng i den østlige delen av Safed Koh, vest for Peshawar-dalen og øst for Torkham, og Maidan i Tirah, som kan nås over Kajurhi-slettene og dalene i Bara og Churah. Stammen har rundt 315&nbsp;000 mennesker. 

Stammen er delt inn i åtte klaner: Adam Khel, Aka Khel, Kamar Khel, Kambar Khel, Kuki Khel, Malikdin Khel, Zakka Khel og Sipah. 

Noen kjente folk som tilhører Afridi-stammen er Shahid Afridi, en velkjent cricketspiller fra Pakistan, Misri Khan Khatir Afridi, en fremstående poet som skrev over 40&nbsp;000 dikt i løpet av kun fire år og Zeek Afridi, en kjent sanger. 

## Se også
* Pashtunistan

## Eksterne lenker
*  Mer om Afridi-stammen på khyber.org
W. P. Sommerfeldt

**Wilhelm Preus Sommerfeldt** (1881–1957) var en norsk bibliotekar.

Etter artium i 1902 kom han inn i bibliotekarbeid. Han ble utdannet ved Universitetsbiblioteket, der han i 1909 ble bibliotekar og amanuensis. Han ble sjef for Universitetsbibliotekets norske avdeling i 1926, og var også bibliotekar i Det Norske Selskab fra 1920 til 1945. Fra 1945 var han medlem av Det Norske Videnskaps-Akademi.

Han laget *En oversikt over [[Jacob Stenersen Worm-Müller]]s forfatterskap 1902-1954* i festskriftet *Ideer og mennesker*.

Han fikk ridderkorset av St. Olavs Orden i 1951 for fortjeneste av norsk bibliografi.

Wilhelm Preus Sommerfeldt var sønn av Hakon Adelsten Sommerfeldt (1843–1913) og Anna Magdalene (1848–1908, f. Helland).

## Referanser
Bjarne Undheim (stortingsrepresentant)

**Bjarne Undheim** (1905–1988) var stortingsrepresentant for Senterpartiet fra Rogaland i to perioder 1961–1969.

## Biografi
Bjarne Undheim tok examen artium ved Voss landsgymnas i 1925. Han studerte deretter realfag ved Universitetet i Oslo og ble cand.real. i 1930. Da hadde han allerede tatt pedagogisk seminar og var klar til å begynne som lektor ved Rogaland landsgymnas på Bryne. Der ble han hele yrkeslivet, fra 1947 som rektor, til han ble pensjonist i 1972. I 1974 fikk han Kongens fortjenstmedalje i gull. 

Fra 1955 til 1959 var han ordfører i Time kommune, hvor han ble innvalgt i kommunestyret allerede i 1945 og fikk plass i formannskapet.  Han ble innvalgt på Stortinget i 1961 og gjenvalgt i 1965. Også i denne perioden var han medlem av kommunestyre og formannskap i hjemmekommunen. 

Bjarne Undheim var formann i Bryne Idrettslag fra 1939 til 1948 og ble i 1947 æresmedlem i laget. I 1953 ble han formann i utvalget for idrettsanlegg i Rogaland, et verv han hadde til 1964. 

Han var også engasjert i Norsk Lektorlag og var formann i Rogaland Mållag fra 1953 til 1955. 

## Eksterne lenker
*
Marija Savinova

**Marija Savinova** (født 13. august 1985) er en russisk mellomdistanseløper, som spesialiserer seg på 800 meter. Hun er regjerende russisk mester på 800 meter innendørs.

## Karriere
Savonivas første større internasjonale mesterskap var i mars 2008, ved VM i friidrett innendørs i Valencia. Her løp hun 800 meter, men ble slått ut i kvalifiseringen, med tiden 2.06,72. Hennes årsbeste dette året satte hun bare en måned før, i februar, med tiden 1.59,46.

Året etter deltok hun i flere stor mesterskap. I mars var det EM innendørs 2009 i Torino. Her vant hun EM-gull med tiden 1.58,10. I juli satte hun personlig årsbeste for hele 2009, med tiden 1.57,90 i et stevne i Moskva. Senere på sesongen kom hun på femteplass under VM i friidrett 2009 i Berlin i august, og en måned senere tok hun fjerdeplassen ved World Athletics Final-stevnet i Thessaloniki.

2010 ble en resultatmessig god sesong for Savoniva, med både VM- og EM-gull. Førs vant hun gull under VM i friidrett innendørs 2010 i Doha, deretter vant hun gull under EM i friidrett 2010 i Barcelona.

## Referanser


## Eksterne lenker
*
Svømming under EM i svømmesport 2010 – 200 meter brystsvømming menn

Øvelsen **200 meter brystsvømming menn** ved EM i svømming 2010 på langbane fant sted 11. og 12. august i Budapest, Ungarn.

## Finale

## Eksterne lenker
* Finaleresultat
Tadsjiker (Kina)

**Tadsjikene i Kina**, *tadsjiker* (kinesisk: 塔吉克族, pinyin: *Tǎjíkè zú*) er en etnisk gruppe i den autonome region Xinjiang i Folkerepublikken Kina. De er en av de 56 offisielle nasjonaliteter anerkjent av de kinesiske myndigheter.

Tadsjikene i Kina utgjorde ved folketellingen i 2000 41.028 personer. De bor vest i Xinjiang, og 60 prosent i det autonome fylket Tashkurgan.

Trass i at de kalles *tadsjiker* i Kina, taler de ikke tadsjikisk, og de ble av utenlandske reisende i de områder de bodde omtalt som **sarikoli** eller **fjelltadsjikere**, eller **ghalchah**.

## Referanser


## Eksterne lenker
* The Tajik ethnic minority (China) (engelsk)
Sarah Huffman

**Sarah Huffman** (født 5. mars 1984) er en amerikansk tidligere fotballspiller.

## Karriere
Huffmans aktive karriere begynte, som flere andre amerikanske kvinnelige fotballspillere, med spill for universitetslaget Virginia Cavaliers ved University of Virginia. Etter hvert fikk hun også spille på reservelaget til W-League-laget til Washington Freedom, men det var først da hun fikk spilt andre halvdel av 2008-sesongen av Toppserien for Røa at hennes karriere tok av.

Huffman kom over til den andre halvdelen etter den svært lange OL-pausen som hadde stykket opp Toppserien i to måneder. Hennes første kamp var mot Larvik i Larvik, der hun kom inn for Trine Nordgård Stensaas i kampens siste 28 minutter. Deretter spilte hun fra start flere ganger, og tok over rollen Lise Meistad hadde gestaltet tidligere, som venstre ving. Allerede i sin andre kamp scoret Huffman, da hun satte inn 2-0 mot finske Honka Eespo. Huffman markerte seg som en storscorende spiss, og hun satte inn tilsammen fire mål på to kamper mot Kolbotn, der den ene var semifinalen i cupen. Huffman spilte en viktig rolle i at Røa så solid sikret seriegullet det året. Hun spilte også cupfinalen for Røa. Hun ble stygt taklet i første omgang, og spilte ikke opp mot sitt beste til hun ble byttet ut etter 79 minutter. Likevel var hun blant de store profilene i Røas høstsesong.

Etter oppholdet i Røa ble Huffman tilbudt plass på det nyoppstartede profflaget til Washington Freedom, men en korsbåndskade satte henne ut i nesten hele 2009-sesongen. I 2010-sesongen har Huffman fått mye spilletid, men i løpet av lagets første 18 kamper, har hun bare scoret én gang.

## Meritter
* 2008 – NM-gull og seriemester med Røa

## Referanser


## Eksterne lenker
* 
* Profil ved Washington Freedom (det står feilaktig at hun scoret 14 mål på 13 kamper)
* Saras profil på W-League-laget til Washington Freedom
Robert Tobin

**Robert «Rob» John Tobin** (født 1983) er en britisk sprinter, som spesialiserer seg på 400 meter.

## Karriere
Tobin deltok ved VM 2005 på 400 meter, men ble slått ut i semifinalen. Likedan gikk det ved EM 2006 i Göteborg. Derimot gikk det bedre på stafetten, han fikk sølv på 4 x 400 meter bak Frankrike, sammen Rhys Williams, Graham Hedman og Tim Benjamin. De løp da på 3.01,63.

Ved innendørs-EM 2007 fikk bronse på 400 meter, samt at han var med og vant gull på 4 x 400 meter.

Da han deltok i VM 2009 i Berlin ble han slått ut i semifinalen på 400 meter. Det gikk bedre på stafetten, der vant han sølv sammen med Conrad Williams, Michael Bingham, Martyn Rooney og David Greene på 4 x 400 meter.

I 2010 ble det en ny mesterskapsmedalje på Tobin. Under EM i friidrett i Barcelona ble det sølv, etter Russland, sammen med Conrad Williams, Michael Bingham og Martyn Rooney. Tiden ble 3.02,25, hårfint bak russernes 3.02,14.

## Referanser


## Eksterne lenker
*
Baja Verapaz

**Baja Verapaz** er et departement i Guatemala. Det har rundt 215&nbsp;000 innbyggere, og et areal på 3&nbsp;124 km². Hovedstaden er Salamá.

## Kommuner
Baja Verapaz er delt inn i åtte kommuner (*municipios*):

## Referanser


## Eksterne lenker
* Guatemala: Regiones administrativas
Brasil under Sommer-OL 2000

**Brasil under Sommer-OL 2000**. 198 sportsutøvere, 106 menn og 92 kvinner fra Brasil deltok i tjueen grener under Sommer-OL 2000 i Sydney. Brasil kom på 52.-plass med seks sølv- og seks bronsemedaljer. Sandvolleyballspilleren Sandra Pires var Brasils flaggbærer under åpningsseremonien. 

## Medaljer

## Medaljevinnerne
 

## Kilder
* Brasil under Sommer-OL 2000: Resultater og profilside  på sports-reference.com
Taxkorgan

**Taxkorgan** eller **Tashkurgan** (kinesisk: 塔什库尔干塔吉克自治县; pinyin: *Tǎshíkù'ěrgān tǎjíkè Zìzhìxiàn*; uigursk: تاشقۇرقان تاجىك ئاپتونوم ناھىيىسى / *Taşkurkan Tacik Aptonom Nahiyisi*) er et autonomt fylke for tadsjikene i prefekturet Kashgar i den autonome region Xinjiang i Folkerepublikken Kina.

Befolkningen var på  innbyggere i 1999.

## Samferdsel
Kinas riksvei 314 løper gjennom området. Den utgjør den kinesiske delen av Karakoramveien, som løper sørover til fjellpassene inn i Pakistan og fortsetter ned til det pakiskanske lavland. 

## Referanser
Kashgar

**Kashgar** kan sikte til:
* Kashgar (Xinjiang) - prefektur i den autonome region Xinjiang i Kina
** Kashgar (Kashgar) - bydistrikt i prefekturet Kashgar
* Kashgar (elv) -  elv i Xinjiang i Kina.
Alta Verapaz

**Alta Verapaz** er et departement nord-sentralt i Guatemala. Det har 776&nbsp;246 innbyggere (2002), og et areal på 8&nbsp;686 km². Hovedstaden er Cobán.

## Kommuner
Alta Verapaz er delt inn i 17 kommuner (*municipios*):

## Referanser


## Eksterne lenker
* Guatemala: Regiones administrativas
Den komparative metoden

**Den komparative metoden** er en teknikk i lingvistikken for å studere språks utvikling og genetiske klassifisering ved å sammenligne trekk fra to eller flere språk. Den skiller seg fra intern rekonstruksjon, som analyserer den interne utviklinga til et språk over tid. Den komparative metoden ble utvikla på 1800-tallet. De danske lingvistene Rasmus Rask og Karl Verner, samt tyskeren Jacob Grimm, hadde viktige bidrag. Den første som kom fram til et rekonstruert urspråk ved hjelp av metoden, var August Schleicher, som rekonstruerte urgermansk.
Sagasøylen

**«Sagasøyla»**, inntil 1992 kalt **«Eidsvollsmonumentet»**, er ei 34 meter høy søyle med skulptur og relieffer påbegynt av billedkunstneren Wilhelm Rasmussen (1879–1965) på 1920-tallet. Kunstverket ble fullført og reist i 1992 ved Elveseter turisthotell i Leirdalen, en sidedal til Bøverdalen i Innlandet fylke.

## Historikk

Søyla ble av Rasmussen kalt «Fra Hafrsfjord til Eidsvoll», men også omtalt som «Eidsvollsøylen» og «Eidsvollsmonumentet». Den var tiltenkt å stå på Eidsvolls plass foran Stortinget i Oslo. En modell i full størrelse ble prøveoppsatt i 1926. I 1933 meldte kunstneren seg inn i Nasjonal Samling (NS), Quislings fascistparti som samarbeidet med den tyske okkupasjonsmakten under andre verdenskrig. Rasmussen laget blant annet byster av Vidkun Quisling og NS-monumentet på Stiklestad, etter krigen ble han dømt for landssvik. Etter lang diskusjon ble det i 1965 bestemt at søylen skulle fullføres. Etter Rasmussens død ble det ny diskusjon der søylen ble beskrevet som upassende og ferdigstilling av sluttføringen av Rasmussens verk i offentlig regi ble skrinlagt. Søyla ble  ferdigstilt og reist i privat regi i 1992 da hotelleier Åsmund Elveseter kjøpte den uferdige søyla som ble utført i deler av den opprinnelige granitten og uferdige deler i moderne kunstbetong.

## Motiv i søylen
Bildene på statuen har en heroisk sagastil. Den er delt inn i 12 deler som viser hendelser fra Norges historie, men også hendelser fra Gudbrandsdalen, fra nederste del til øverst viser den;
*1: Slaget ved Hafrsfjord.
*2: Dale-Gudbrands møte med Olav den Hellige.
*3: Slaget ved Stiklestad.
*4: Byggingen av Nidaros Domkirke.
*5: Norske helgener (St.Olav, St.Svithun, St.Hallvard og St.Sunniva).
*6 og 7: Sigurd Jorsalfares korstog til Jerusalem.
*8: Slaget ved Kringen.
*9: Norsk bergdrift.
*10: Slaget ved Dynekilen.
*11: Seglene til bispesetene i middelalderen.
*12: Eidsvollsmennene.

Ved foten av søyla befinner kongerekken seg. Øverst troner en rytterstatue av Harald Hårfagre, kongen som samlet Norge til ett rike ved Hafrsfjord. Toppfiguren var opprinnelig en løve, men denne ble skiftet ut etter mye diskusjon.

## Referanser
Brasil under Sommer-OL 2004

**Brasil under Sommer-OL 2004**. 243 sportsutøvere, 124 menn og 119 kvinner fra Brasil deltok i tjueseks grener under Sommer-OL 2004 i Athen. Brasil kom på 16.-plass med fem gull-, to sølv- og tre bronsemedaljer. Seileren Torben Grael var Brasils flaggbærer under åpningsseremonien.

## Medaljer

## Medaljevinnerne
 

## Kilder
* Brasil under Sommer-OL 2004: Resultater og profilside  på sports-reference.com